
REPUBLIKA HRVATSKA
ZADARSKA ŽUPANIJA
OPĆINA GRAČAC
OPĆINSKO VIJEĆE
KLASA: 024-04/26-01/11
URBROJ: 2198-31-02-26-2
U Gračacu, 6. listopada 2026. godine


ZAPISNIK

11. sjednice Općinskog vijeća Općine Gračac održane 6. listopada 2026. godine s početkom u 17,07 sati u općinskoj vijećnici, Park sv. Jurja 1 u Gračacu.

Sjednicu vodi predsjednica Općinskog vijeća, Dajana Šušnja Jasenko koja pozdravlja nazočne te poziva na prozivanje radi utvrđivanja kvoruma.

NAZOČNI: Dajana Šušnja Jasenko, Ivana Krpan, Robert Juko, Katarina Šulentić Kalašević, Antonio Filipin, Ivan Češljić, Rajko Obradović, Nina Marković, Silvana Tintor, Rade Dubajić, Milorad Stanisavljević, Vladimir Javorović i Damir Vojvodić. 

NENAZOČNE: Ankica Rosandić, Radmila Zec i Tatjana Munižaba.  

Utvrđuje se da je sjednici nazočno 13 od 16 vijećnika, stoga postoji kvorum za održavanje sjednice i donošenje odluka.

OSTALI NAZOČNI: Općinski načelnik Goran Đekić; zamjenik općinskog načelnika iz reda pripadnika srpske nacionalne manjine Nebojša Rađenović, pročelnica Jedinstvenog upravnog odjela Općine Gračac Sandra Kukić te službenice Manuela Filipović i Bojana Fumić. 
 
Aktualni sat započinje u 17, 09: 
Vladimir Javorović: mještani pitaju o financijskom stanju u Općini, smatram da šaljemo loš primjer, dižemo plaće, a nemamo za pribor učenicima. Već smo pričali i o Socijalnom vijeću, napadi na žene se opet odvijaju, da pokušamo pomoći svim žrtvama, ne samo ženama. Načelnik: interesantno pitanje, imamo redovito financiranje koje nije dovoljno da financiramo par projekata iz prošlog perioda, država nameće koeficijente za vrtić i vatrogasce, a ne da novac, ne znači da nećemo isplatiti, nadam se da ćemo sve isplatiti. Imamo pioritete, moramo platiiti neke projekte da nam to ne koči nove projekte, da ne moramo vratiti novce, nadam se isplatiti, znam da roditeljima 70 eura znači 70, nadam se da ćemo iduće godine isplatiti duplo. Čekaju nas veći prihodi, ali sad ne mogu dozvoliti da ljudi ostaju bez plaće, npr. vrtić ili drugi zbog božićnica. Vladimir Javorović- narodski,  bolje vrabac u ruci nego golub na grani. Načelnik drugo pitanje- znam o čemu se radi, i moja majka bila je žrtva, sad je on u zatvoru, ponovno je bio napad na jednu gospođu, razgovarao s načelnikom, policija i sudstvo ne može nešto što mi mislimo, tako je u cijeloj  državi. Ivana Krpan- utvrde da je neubrojiv, puste iz ustanove i tako u krug. Predsjednica- nitko ne može stajati ispred njegove kuće stalno, niti policija. Rade Dubajić: integritet žena nije prioritet izgleda, probajte utajiti porez pa će doći interventna. Predsjednica- slučaj iz Zadra, zna se tko zanemaruje djecu, svi upoznati i ništa, da netko od nas istuče dijete bilo bi izuzeto. Bilo je i prije o ovome govora, dok je bila kolegica Slavica, ali mislim da mi ne možemo ništa. Bojana Fumić- ne znam da li je to za Socijalno vijeće, bilo je prije imenovano Vijeće za prevenciju kriminaliteta, ima li smisla samo formalno imenovati ako nemaju ovlasti drugih nadležnih tijela.  
Ivana Krpan- bila sam na školskim odborima, pitaju za pribor i materijale, a za srednju školu niste dali ni stipendije. Ove godine 8 učenika je upisano u prvi razred, 27 učenika sve skupa ima škola, načelnik je obećao stipendije i neki su samo radi toga upisali, mislim da se moglo negdje uzeti. Vi ste si plaću digli na 3.500,00 eura, moglo se njih puno isfinancirati, meni je to strašno, obećali ste, idete se slikati s prvim razredom, jako ružna slike, dižemo kredite, obećavamo ceste, asfalte, mislim da jedno selo ako živi godinama bez asfalta može još, a djeca su prioritet. Pričamo o tome da odlaze, a imamo 27 učenika u školi koja se neće moći održati, obećate im i ne ispunite. Roditellji su i zabrinuti, bio je jako ružan ton predstavnice roditelja, na mene i na vijećnike, kažu  proračun je usvojen, gdje ste potrošili novce? Načelnik- ja se nadam da će sve biti isplaćeno, iduće godine nadam se i 2-3 puta više, obećavam pred vama, ako počne npr. prodaja stanova bit će. Ivana Krpan- kad je bila korona i kriza, Robert je bio načelnik, isplatilo se sve u vrijeme najveće krize, jedino je Gračac 8 koraka unazad, stvari koje ne vidi nitko osim onoga tko tu živi. Računajte da 300 eura treba za jedno dijete za opremu. Načelnik- ovo za asfaltiranje su Jukini projekti, ja ih nisam počeo. 
Robert Juko- 62 tisuće si izjavio da si isplatio, čekat ću za ovih 200 i nešto da vidim koliko ćeš, više sam sredstava ja povukao. Načelnik: ostali su repovi, da nije bilo toga isplatilo bi se i djecu i sve. Robert Juko- i ja sam imao 620 tisuća kuna za uređenje TIC-a nakon načelnice i nisam se žalio. Predsjednica- bezveze je lopticu prebacivati, ali ovo su tekuće stvari. Načelnik- znaš li koliki je rep ove zgrade? Robert Juko- revidiran je troškovnik, klupice, lim, odvoz otpada, srezali smo, nije duplo više, da čujem iznos? Načelnik- ne znam točan iznos, kod Svjetlane je sve, ona   je na bolovanju, to je pokrenuto još 2017. od Nataše. Robert Juko- kad smo sjeli s izvođačem izolacija je maknuta. Načelnik- meni je sve to puno jer nemam prihode. Predsjednica- možemo li mi rebalansom npr. odreći se naše naknade? Robert Juko- održavanje je već dignuto i još si podigao. Načelnik- nasipaju se i druge ceste, bio ti ili ja bila bi ista situacija. Ja ću riješiti financiranje na duži period. Ivana Krpan- ne dobivate Vi jezikovu juhu od roditelja nego mi koji smo među ljudima, ja se nisam dobro osjećala, zašto niste napisali nešto na stranicu Općine? Načelnik- da li bi ti dala za pribor ili plaće? Ivana Krpan- kako niste to prije znali?
Rajko Obradović- bilo bi pošteno prema roditeljima  napraviti jednu objavu da trenutno nema sredstava, da se strpe svi, da se ne igramo gluhih telefona zašto nije isplaćeno. Pričali smo, ostajem tog stava, ali bilo bi u redu da se obavijeste. Predsjednica- kao što su rekli vijećnici, treba ljude informirati da se prolongira, ali da znaju da je obećano. Vladimir Javorović- nepovjerenje je roditelja, pitaju me što radim u Općini. Milorad Stanisavljević- taj socijalni aspekt treba biti prioritet, djeca i umirovljenici su priortet svima. Silavana Tintor- taj problem imamo danas, a ne nagodinu. Predsjednica- da sredstva pokušamo osigurati svima. Ivana Krpan- dižemo načelniku plaću na 3,5 tisuće kao Plenkoviću, a nekome ovo puno znači. Načelnik- moram ispoštovati projekte. Predsjednica- ali ne možemo ulaziti u nešto ako se nema. Načelnik- dobili smo oko 250, a bit će 500 potrebno osigurati za ceste. Ivana Krpan- zašto ceste, zašto ne npr. vrtić? Načenik- dat ću još više ubuduće. Ivana Krpan- izgubili su povjerenje. Načelnik- prioritet mi je završiti projekte, projekti su mi iz prošlosti. 
Ivan Češljić- načelnik kaže da on nije krivac, a kupili ste Daciu, što se tiče Čistoće, zimska služba se dogovarala bez natječaja, Milan Radaković je dao ponudu 55 eura po satu radni sat. Načelnik- nije istina, bila je cijena 85 eura. Ivan Češljić- 55 plus PDV. Načelnik- a utovarivač? Ivan Češljić- zimska služba u Srbu je koštala 22 tisuće eura, mogli ste ušparati 8 tisuća eura u ovog godini, zašto ste jedini dali 85 eura Srbu i Gračacu za zimsku službu, Udbina i ostali su manje, dali ste otvorenu ponudu, vas 4-5 je bilo, zašto vijećnici nisu o ponuđačima i izvođačima odlučivali? Načelnik- je li bio kriminal ili je pošteno? Ivan Češljić- dvojica izvođača imaju isto sati i relacije, ista ponuda, kako je to moguće, dva vozača? Imate vi veliki izvještaj, zašto mi nije dostavljeno što sam tražio? Načelnik- ja nisam osoba koju trebaš pitati to. Ivan Češljić- vi ste nas unazadili, ako ostanete još ćete više. Načelnik- a vi kako ste radili, ako ja počnem ispitivati kriminal u Čistoći od prije? Rekao sam nemojte slučajno uzimati novce kao što je vaša načelnica. Ivan Češljić- imate li vi obraz? Načelnik- prijavi ako ima nešto. Ivan Češljić- zašto ste digli zimsku službu? Načelnik- ja sam bio na sastanku, prije sam kad sam bio načelnik mislio da je bolje da sam radi, Gale je mislio da je bolje podijeliti na četiri, ja nisam to poslije ni znao. Ivan Češljić- evo papir, evo ugovor, evo ponuda. Robert Juko- načelnik kao skupština treba odreagirati i to preispitati. Načelnik- pitat ću Ankicu da pojasni. Rajko Obradović- bilo bi korektno da dođe direktorica tu i odgovori. Ivana Krpan- ja sam dobila papir da smo 65 tisuća s PDV-om potrošili u onih 15 dana, sami ste priznali, trebalo bi se plesati balet po asfaltu da je tako očišćeno.  Predsjednica- možda sastanak s direktoricom, vidjeti ima li problem. Ivan Češljić- valjda bi se načelnik trebao zapitati. Ivan Češljić- a da mi odlučimo o ponudama? Načelnik- Milanu se nije isplatilo, rukovodilo se time da i drugi rade, a ne samo Milan, došla su druga razmišljanja koja sam prihvatio, on je dogovarao cijenu, ako kaže drugačije laže, teški radni stroj 85 eura plus PDV, ne može za malo posla staviti na raspolaganje.  Ivan Češljić- Vi surađujete, Vi ste načelnik. Načelnik- nije odustao zbog cijene nego malo posla, pitaj Juku zašto su tri čovjeka prije bila. Ivan Češljić- kako se općinska imovina iznajmljuje vatrogasnom društvu, cisterna otišla u provaliju, 250 eura mjesečno najam, 47 odvoza vode, 7 tisuća eura zarade? Načelnik- Čistoći je oduzeto pravo na dovoz vode, da li zbog neke prijave. Ivan Češljić- pomba se kidala i kralo se, znam iz prve ruke. Načelnik- onda to prijavi. Mene ljudi svakodnevno zovu, imam problem slati odavde u Srb, daleko je, hajdemo im dati, nema veliike zarade, desila se nesreća i možemo biti sretni da su živi,15 tisuća eura je vrijednost, ali znam, vozim kamion desila mi se slična situacija, njega je uhvatio pijesak i povukao ga, spasio je život i svoj i drugog čovjeka, da li je bila nepažnja ili ne, ne znam. Ivana Krpan- kako nije bila nepažnja, vozilo je išlo u 11 sati navečer. Robert Juko- tko ga je slao? Ivan Češljić- Damir je jednom pitao na Vijeću jer da ima problema s tim gospodinom, mislo sam da će se javiti Damir ili Rade. Rade Dubajić- nisam ja policajac. Damir Vojvodić- nisam bio tu. Rade Dubajić- prevrneš cisternu u ponedljekak, uviđaj u petak, imate policiju, vatrogasce, državu, načelnika policije, primate plaće. Ivan Češljić- tko je platio izvlačenje cisterne? Rade Dubajić- Čistoća, Karamba, to je kombinacija,  od javnih para se rade kombinacije. Predsjednica- ne možemo mi glumiti inspektore. Ivan Češljić – načelnik štiti neke ljude u Srbu? Načelnik- koga? Tebe? Milorad Stanisavljević- direktori su zadnjih godina sjedili ovdje. Načelnik- zvat ćemo. Predsjednica- Čistoća je uvijek aktualna. Rade Dubajić- Gale je uvijek bio tu i imao odgovore, znao je posao i radio. Načelnik- stranka ga je postavila. Ivana Krpan- on nije pijun stranke, to sam rekla. Predsjednica- hoćemo se maknuti od toga tko je kako postavljen, treba znati čuvati svoj posao i glavu, raditi po propisima, iz različitih smo opcija i stranaka, trebalo bi nam biti bitno drugo, a ne tko je kako došao, nitko ne izmišlja da je cisterna prevrnuta i prijavljeno nakon 4 dana, znamo tko ga je postavio i tko ga štiti. Rade Dubajić- što se tiče direktora, svugdje se biraju po političkom ključu, dok god svi znaju tko je premijer i ostalo tu nema sreće, nemamo plan, tu svijest prelijevamo na lokalnu zajednicu i 3-4 lokalna šerifa. 
Ivan Češljić- za dnevni red za idući put mobilna apoteka i ambulanta da dolazi u Srb.  Antonio Filipin- u 4. mjesecu sam prijavio oštećen crijep na zgradi Napretka do čega je došlo kod radova obnove zgrade, slao sam slike, rečeno je da je poslano ministarstvu, crijep je još više otkriven. Načelnik- zvat ćemo odmah sutra. Predsjednica- što je s grijanjem? Sandra Kukić- bio je serviser. 
Robert Juko- vezano uz cisternu i stanje u komunalnom poduzeću, prodaju se strojevi i uništava, treba pripaziti, tražim kriterije za odvoz vode, stanje vodomjera, što se naplatilo, što ne, možda ne imena,  ali da vidim koliko se naplatilo, a koliko se besplatno vozilo. Stanje vodomjera, broj odvoza, da li taj vozač ima kategoriju netko bi trebao provjeriti, načelnik bi trebao tražiti neko izvješće. Načelnik- možeš biti direktor Čistoće uskoro. Robert Juko- nisam ja za to podoban. Ivana Krpan- je li bila zamjena stroja? Načelnik- ne. Ivan Češljić- Dragana je dva puta prijavila da je plomba na igralištu skinuta. Načelnik- ona iznosi laži i šalje dopise,  tražit ću njenu  smjenu od direktora, laže. Ona je mene prijavila inspektorijatu. Vidjet ćemo je li bolje da je smeće u kontejneru i nešto pored ili sve po zemlji. Za igralište je poslala  prijavu da Nogometni klub krade vodu, i to laže. Robert Juko- da li dolazi kombinirka? Načelnik- čeka se nova. Robert Juko- da li se nabavlja nova? Načelnik- ja bih. Robert Juko- da li će Općina to moći? Načelnik- bit će prihoda. 
Predsjednica- novi doktor je rekao da je bio u Općini u vezi stana, on stanuje privatno, kakav je postupak? Sandra Kukić- nije bio kod nas. Bojana Fumić- ne, no ako država dobije slobodan stan na raspolaganje za kadrove načelnik im predloži, a onda Ministarstvo sklapa ugovor. On, ukoliko stanuje privatno, vjerovatno koristi mjeru Zadarske županije koja liječnicima sufinancira najam smještaja do 500 eura mjesečno, tako je bilo i u natječaju kod zapošljavanja.  

Aktualni sat završava u 18,18 nakon čega predsjednica određuje 10-minutnu stanku. Sjednica se nastavlja u 18,28 u istom sastavu.

Kao u pozivu za sjednicu, predsjednica predlaže


DNEVNI RED:
1. Prijedlog Izvještaja o izvršenju Proračuna Općine Gračac za period od 01. 01. 2026. do 30. 06. 2026. godine
2. Prijedlog Odluke o usvajanju izvješća o radu
3. Prijedlog Pravilnika o izmjenama i dopunama Pravilnika o provedbi postupaka jednostavne nabave

Prijedlog za izmjene i dopune nema, vijećnicu glasuju te s 13 ZA, 0 PROTIV, 0 UZDRŽANIH (od ukupno 13 nazočnih vijećnika) jednoglasno usvajaju dnevni red koji usvojen glasi:

DNEVNI RED:
1. Prijedlog Izvještaja o izvršenju Proračuna Općine Gračac za period od 01. 01. 2026. do 30. 06. 2026. godine
2. Prijedlog Odluke o usvajanju izvješća o radu
3. Prijedlog Pravilnika o izmjenama i dopunama Pravilnika o provedbi postupaka jednostavne nabave

Na poziv predsjednice vijećnicima da iznesu svoje primjedbe na zapisnik s prethodne, 10. sjednice Općinskog vijeća primjedbi nije bilo čime se isti smatra usvojenim.


Ad 1. Prijedlog Izvještaja o izvršenju Proračuna Općine Gračac za period od 01. 01. 2026. do 30. 06. 2026. godine
U ime općinskog načelnika kao predlagatelja izvjestiteljica je Manuela Filipović koja za izvještajni period ističe ostvarenje prihoda 28,46%, rashoda 30,46%, pri čemu ističe one za komunalne djelatnosti i stanovanje, održavanje uređenje ulica i groblja, javne potrebe u školstvu i predškolskom odgoju, sufinanciranje prijevoza, bibliobus, socijalne programe, kulturu i religiju i dr. Prijava za raspravu nema. Vijećnici glasuju te s 8 ZA, 0 PROTIV, 5 UZDRŽANIH (od ukupno 13 nazočnih vijećnika)- većinom glasova, usvajaju

Izvještaj o izvršenju Proračuna Općine Gračac
za period od 01. 01. 2026. do 30. 06. 2026. godine

	koji se prilaže i sastavni je dio ovog zapisnika.

Ad 2. Prijedlog Odluke o usvajanju izvješća o radu
Načelnik- dostavljen je pisani izvještaj, to je to, nadamo se većim prihodima, samo prihodi su problem. Čekamo odluku Vlade za naknade od vjetroelektrana, radim na tome godinu i pol da povećam prihode.  Predsjednica- imamo li o tome kakvu informaciju? Načelnik- novi zakon je bio na glasanju, a iz njega ide nova uredba, da li će biti fiksna ili će vijeća donositi unutar raspona iznos za svoje područje. Razgovarao sam s drugim načelnicima i u problemima su, dižu kredite, Privlaka diže za plaće. Robert Juko- jesmo li se zadužili? Načelnik -dobili smo 130 tisuća minusa do kraja osmog mjeseca. Robert Juko- kako onda kombinirku platiti? Pohvalno je ako bude povećanje prihoda. Izrada projektne dokumentacije je bila, za koje projekte? Načelnik- uglavnom za ove ceste Lika, brdsko- planinsko, nogostupi, ja sam tome dao prioritet. Potpisali smo 3 projekta. Robert Juko- koji još projekti? Načelnik- ista firma kao za ceste, Maja i Ivica. Sandra Kukić- Superposition za ceste. Ivan Češljić- kakvo je stanje što se tiče financija ili ćemo se još zaduživati? Načelnik- hoćemo ako bude trebalo.  Vijećnici glasuju te s 7 ZA, 6 PROTIV, 0 UZDRŽANIH (od ukupno 13 nazočnih vijećnika)- većinom glasova, usvajaju

Odluku o usvajanju izvješća o radu

	koja se prilaže i sastavni je dio ovog zapisnika.

Ad 3. Prijedlog Pravilnika o izmjenama i dopunama Pravilnika o provedbi postupaka jednostavne nabave
Sandra Kukić izvješćuje ispred predlagatelja općinskog načelnika- svi opći akti se nakon usvajanja dostavljaju na nadzor. U odnosu na prethodno usvojeni Pravilnik o provedbi postupaka jednostavne nabave Ministarstvo gospodarstva dostavilo je primjedbu na jedan članak i stavak te traži uklanjanje tog nedostatka u roku od 15 dana. Radi se o promjeni pojma ponuditelj na gospodarski subjekt, što je širi pojam. Iznosi predloženu izmjenu uz pomicanje brojeva stavaka sukladno toj izmjeni. Prijava za raspravu nema. Vijećnici glasuju te s 13 ZA, 0 PROTIV, 0 UZDRŽANIH (od ukupno 13 nazočnih vijećnika)- jednoglasno, usvajaju

Pravilnik o izmjenama i dopunama
Pravilnika o provedbi postupaka jednostavne nabave

	koji se prilaže i sastavni je dio ovog zapisnika.


Sjednica je zaključena u 18,35.



ZAPISNIČAR                                                                  PREDSJEDNICA 
Bojana Fumić                                                                Dajana Šušnja Jasenko

